GT હૉસ્પિટલના એક ડૉક્ટરે કહ્યું હતું કે ‘જે યુવકની બૉડી લાવવામાં આવી હતી તેના ફેફસાંમાં પાણી અને રેતી ભરાઈ ગયાં હતાં. સાંજે સાડાચારેક વાગ્યે તેને મૃત ઘોષિત કરવામાં આવ્યો હતો. આ યુવકો મરીન ડ્રાઇવના કાંઠે ટેટ્રાપૉડ સુધી ગયા હોવા જોઈએ, કેમ કે રતન ટેટ્રાપૉડ્સમાં ફસાયો હતો અને તેને વધુ ઈજા પણ થઈ હતી. જો તેઓ પાળી પર બેઠા હોય તો તેમને દરિયો તાણી જાય એવી શક્યતા નહોતી. આ યુવકો કદાચ ટેટ્રાપૉડથી પણ આગળ રૉક સુધી ગયા હશે અને લહેરમાં ફસાઈને ટેટ્રાપૉડ્સમાં ફસાયા હોવા જોઈએ.’